**Ανατριχιαστική παράλειψη πρόβλεψης σχεδίου λειτουργίας  για τη Δικαιοσύνη**

Μέχρι τη στιγμή που γράφονται αυτές οι γραμμές, δεν έχει εκδοθεί Κοινή Υπουργική Απόφαση για τη λειτουργία των Δικαστηρίων, όπως επισημαίνει με νυχτερινή (!) του ανακοίνωση ο Δικηγορικός Σύλλογος Αθηνών .

 Να το πούμε πιο απλά**: Ουδείς γνωρίζει αν αύριο το πρωί θα ανοίξουν τα Δικαστήρια της χώρας και πώς θα λειτουργήσουν.**

 Να το πούμε ακόμα πιο απλά: Η κυβέρνηση φρόντισε να αποσαφηνίσει αν θα μείνουν ανοιχτά τα κομμωτήρια, αλλά για την Τρίτη Εξουσία, δεν ένιωσε την ανάγκη σχεδίου.

Τέλος, για να το πούμε και πιο ωμά: η Κυβέρνηση  μέσω των δηλώσεων του Υπουργού Προστασίας του Πολίτη φρόντισε να μας ενημερώσει ότι θα κυνηγάει όσους μεταβαίνουν από Νομό σε Νομό, κάτι που ΔΕΝ περιλαμβάνεται στις απαγορεύσεις, ωστόσο  με την ανατριχιαστική παράλειψη πρόβλεψης σχεδίου λειτουργίας  για τη Δικαιοσύνη (που δε διστάζει να εργαλειοποιήσει όποτε αυτό θα της φέρει πολιτικό όφελος),  η κυβέρνηση περνάει το επίπεδο έλλειψης σοβαρότητας από το πορτοκαλί, στο κόκκινο. Και αυτή η έλλειψη σοβαρότητας αρχίζει να γίνεται ΠΡΑΓΜΑΤΙΚΑ επικινδυνη.